„Higirätikut, mis oli Jeesuse pea ümber olnud, et see ei olnud koos surilinadega, vaid eraldi kokkumässituna teises kohas.“ (Jh 20,7)
Piibli aegadel oli nii, et kui tahtsid lasta mööblit teha, siis otsisid kellegi, kel oli hea kuulsus. Neil puusseppadel oli omapärane komme – kui nad töö lõpetasid, siis võtsid nad oma põlle, lappisid selle kokku ja panid tehtud töö peale, näidates nii, et töö on lõpetatud. Loe järgmist kirjakohta eelneva teadmisega: „Maarja Magdaleena tuli hauale nädala esimese päeva varahommikul, kui oli alles pime ja nägi, et kivi oli haualt ära tõstetud. Ta jooksis siis ja tuli Siimon Peetruse ja selle teise jüngri juurde, keda Jeesus armastas ja ütles neile: „Nad on Issanda hauast ära viinud ja me ei tea, kuhu nad on ta pannud.” Peetrus läks nüüd välja ja see teine jünger ka ning tulid haua juurde. Nad jooksid mõlemad koos, ent teine jünger jooksis Peetrusest kiiremini ning jõudis haua juurde esimesena. Ja kummargil sisse vaadates nägi ta surilinu. Ometi ei astunud ta sisse. Siis tuli ka Siimon Peetrus temale järele ja astus hauda sisse ja nägi maas olevaid surilinu ja higirätikut, mis oli Jeesuse pea ümber olnud, et see ei olnud koos surilinadega, vaid eraldi kokkumässituna teises kohas. Nüüd siis läks hauda sisse ka see teine jünger, kes esimesena oli hauale tulnud ning nägi ja uskus. Sest nad ei teadnud veel Kirjast, et ta peab surnuist üles tõusma.“ (Jh 20, 1-9) Pane tähele, et higirätik oli kokku mässitud. Meisterpuussepp oli oma töö teinud ja meie pääste lõpule viinud. Sina ei pea pääste nimel tööd tegema. Ainus, mida tegema pead, on Kristust usaldama ja Sinu patud on lunastatud ning koht taevas kindlustatud.
1Kr 15 Mt 28:1-10 Ülestõusmipühade 1. pühapäev